
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«18» ліпеня 2023 г.
	         № 108
	   г. Масква





Аб зацвярджэнні Правіл рэалізацыі агульнага працэсу 
«Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі 
Еўразійскага эканамічнага саюза»

У адпаведнасці з пунктам 30 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да Дагавора аб Еўразійскім эканамічным саюзе ад 29 мая 2014 года) і Рашэннем Калегіі Еўразійскай эканамічнай камісіі ад 19 снежня 2016 г. № 169 «Аб зацвярджэнні Парадку рэалізацыі агульных працэсаў у рамках Еўразійскага эканамічнага саюза» Калегія Еўразійскай эканамічнай камісіі вырашыла:
1. Зацвердзіць прыкладзеныя Правілы рэалізацыі агульнага працэсу «Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза». 
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч



	ЗАЦВЕРДЖАНЫ

	Рашэннем Калегіі 
Еўразійскай эканамічнай камісіі

	ад 18 ліпеня 2023 г. № 108





ПРАВІЛЫ 
рэалізацыі агульнага працэсу «Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза»
I. Агульныя палажэнні
1. Гэтыя Правілы вызначаюць:
а) патрабаванні да рэалізацыі агульнага працэсу «Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза» (далей – агульны працэс);
б) функцыі, якія ажыццяўляюцца ўпаўнаважанымі органамі (арганізацыямі) дзяржаў – членаў Еўразійскага эканамічнага саюза ў сферы абарачэння лекавых сродкаў, што праводзяць фармацэўтычныя інспекцыі (далей адпаведна – упаўнаважаныя органы, дзяржавы-члены, Саюз);
в)  функцыі, якія ажыццяўляюцца органамі дзяржаўнай улады дзяржаў-членаў, упаўнаважанымі на ажыццяўленне і (або) каардынацыю дзейнасці ў сферы абарачэння лекавых сродкаў і зацікаўленымі ў атрыманні звестак аб выніках фармацэўтычных інспекцый для рэалізацыі ўскладзеных на іх паўнамоцтваў (далей – зацікаўленыя органы);
г) функцыі, якія ажыццяўляюцца Еўразійскай эканамічнай камісіяй (далей – Камісія);
д) парадак абмену інфармацыяй паміж удзельнікамі агульнага працэсу, указанымі ў падпунктах «б» – «г» гэтага пункта;
е) склад звестак, якія перадаюцца пры рэалізацыі агульнага працэсу і публікуюцца на інфармацыйным партале Саюза.
2. Гэтыя Правілы распрацаваны ў адпаведнасці з палажэннямі Дагавора аб Еўразійскім эканамічным саюзе ад 29 мая 2014 года (далей – Дагавор), Пагадненнем аб адзіных прынцыпах і правілах абарачэння лекавых сродкаў у рамках Еўразійскага эканамічнага саюза ад 23 снежня 2014 года (далей – Пагадненне), Агульнымі патрабаваннямі да сістэмы якасці фармацэўтычных інспектаратаў дзяржаў – членаў Еўразійскага эканамічнага саюза, зацверджанымі Рашэннем Савета Еўразійскай эканамічнай камісіі ад 3 лістапада 2016 г. № 82 (далей – Патрабаванні да сістэмы якасці інспектаратаў), і Правіламі правядзення фармацэўтычных інспекцый, зацверджанымі Рашэннем Савета Еўразійскай эканамічнай камісіі ад 3 лістапада 2016 г. № 83 (далей – Правілы правядзення інспекцый).
3. Для мэт гэтых Правіл выкарыстоўваюцца паняцці, якія азначаюць наступнае:
«база даных аб фармацэўтычных інспекцыях» – агульны інфармацыйны рэсурс, які фарміруецца Камісіяй і ўтрымлівае звесткі аб выніках фармацэўтычных інспекцый вытворчых пляцовак вытворцаў лекавых сродкаў (далей – вытворчая пляцоўка) на адпаведнасць патрабаванням Правіл належнай вытворчай практыкі Еўразійскага эканамічнага саюза, зацверджаных Рашэннем Савета Еўразійскай эканамічнай камісіі ад 3 лістапада 2016 г. № 77 (далей – Правілы належнай вытворчай практыкі), уключаючы звесткі аб сертыфікатах адпаведнасці вытворчасці патрабаванням Правіл належнай вытворчай практыкі, а таксама звесткі аб планах (графіках) правядзення інспекцый;
«зацікаўленыя асобы» – фізічныя асобы або суб’екты гаспадарання, зацікаўленыя ў атрыманні агульнадаступных звестак, якія ўтрымліваюцца ў базе даных аб фармацэўтычных інспекцыях, што запытваюць і атрымліваюць такія звесткі на інфармацыйным партале Саюза пры дапамозе вэб-інтэрфейсу інфармацыйнага партала Саюза або яго сэрвісаў;
«агульнадаступныя звесткі» – звесткі аб планах (графіках) правядзення інспекцый і сертыфікатах адпаведнасці вытворчасці патрабаванням Правіл належнай вытворчай практыкі, якія ўтрымліваюцца ў базе даных аб фармацэўтычных інспекцыях, якія не ўтрымліваюць канфідэнцыяльнай інфармацыі, доступ да якіх прадастаўляецца Камісіі, зацікаўленым органам, а таксама зацікаўленым асобам пасля апублікавання такіх звестак на інфармацыйным партале Саюза, у тым ліку ў машыначытэльным выглядзе;
«звесткі абмежаванага доступу (распаўсюджання)» – звесткі, якія ўтрымліваюцца ў базе даных аб фармацэўтычных інспекцыях, доступ да якіх згодна з гэтымі Правіламі прадастаўляецца ў поўным аб’ёме выключна ўпаўнаважаным органам, а ў абмежаваным і ўстаноўленым гэтымі Правіламі аб’ёме – зацікаўленым органам паводле запыту;
«сертыфікат адпаведнасці вытворчасці патрабаванням Правіл належнай вытворчай практыкі» – дакумент, якім упаўнаважаны орган сведчыць адпаведнасць вытворчасці лекавых сродкаў патрабаванням Правіл належнай вытворчай практыкі.
Паняцці «вытворчасць» і «вытворчая пляцоўка», якія выкарыстоўваюцца ў гэтых Правілах, прымяняюцца ў значэннях, вызначаных у дадатку № 19 да Правіл належнай вытворчай практыкі.
Іншыя паняцці, якія выкарыстоўваюцца ў гэтых Правілах, прымяняюцца ў значэннях, вызначаных Дагаворам, Пагадненнем, Правіламі правядзення інспекцый, Патрабаваннямі да сістэмы якасці інспектаратаў і іншымі актамі органаў Саюза ў сферы абарачэння лекавых сродкаў, а таксама ў галіне стварэння і развіцця інтэграванай інфармацыйнай сістэмы Саюза (далей – інтэграваная сістэма).
II. Мэты і задачы рэалізацыі агульнага працэсу
4. Мэтай рэалізацыі агульнага працэсу з’яўляецца стварэнне ўмоў для зніжэння выдаткаў, звязаных з абменам інфармацыяй аб выніках фармацэўтычных інспекцый у рамках Саюза, за кошт стварэння агульнай інфармацыйнай прасторы ў сферы абарачэння лекавых сродкаў.
5. У рамках рэалізацыі агульнага працэсу неабходна вырашыць наступныя задачы:
а) забяспечыць упаўнаважаныя органы актуальнымі звесткамі аб планах (графіках) правядзення інспекцый, выніках фармацэўтычных інспекцый і звесткамі аб выдачы, унясенні змяненняў, прыпыненні, аднаўленні або спыненні дзеяння сертыфікатаў адпаведнасці вытворчасці патрабаванням Правіл належнай вытворчай практыкі (далей – сертыфікат);
б) забяспечыць аператыўнае ўзаемнае паведамленне ўпаўнаважаным органам аб выпадках выяўлення па выніках фармацэўтычных інспекцый крытычных неадпаведнасцей, а таксама аб выніках ліквідацыі такіх неадпаведнасцей інспектаваным суб’ектам;
в) забяспечыць зацікаўленыя органы актуальнымі звесткамі, якія ўтрымліваюцца ў базе даных аб фармацэўтычных інспекцыях, у аб’ёме, дастатковым для рэалізацыі ўскладзеных на іх паўнамоцтваў; 
г) забяспечыць магчымасць аўтаматызаванага кантролю ўдзельнікамі агульнага працэсу тэрмінаў дзеяння сертыфікатаў;
д) забяспечыць для зацікаўленых асоб бесперашкодны доступ да актуальных агульнадаступных звестак, якія ўключаюць звесткі аб планах (графіках) правядзення інспекцый і сертыфікатах, апублікаваных на інфармацыйным партале Саюза, у тым ліку ў машыначытэльным выглядзе;
е) забяспечыць аўтаматызаванае фарміраванне базы даных аб фармацэўтычных інспекцыях на падставе звестак, якія фарміруюцца ўпаўнаважанымі органамі, і забяспечыць аўтаматызаванае прадстаўленне ўпаўнаважаным органам, а таксама зацікаўленым органам паводле іх запыту пры дапамозе інтэграванай сістэмы звестак, якія ўтрымліваюцца ў базе даных аб фармацэўтычных інспекцыях, у аб’ёме згодна з устаноўленым правам доступу такіх удзельнікаў агульнага працэсу да адпаведных звестак.
III. Удзельнікі агульнага працэсу
6. Удзельнікамі агульнага працэсу з’яўляюцца:
а) упаўнаважаныя органы;
б) зацікаўленыя органы;
в) Камісія;
г) зацікаўленыя асобы.
7. У рамках рэалізацыі агульнага працэсу ўпаўнаважаныя органы ажыццяўляюць наступныя функцыі:
а) прадстаўленне ў Камісію звестак аб планах (графіках) правядзення інспекцый;
б) прадстаўленне ў Камісію звестак аб выніках фармацэўтычных інспекцый;
в) прадстаўленне ў Камісію звестак аб выніках ліквідацыі інспектаваным суб’ектам крытычных неадпаведнасцей, выяўленых па выніках фармацэўтычных інспекцый;
г) прадстаўленне ў Камісію звестак аб выдадзеных сертыфікатах, а таксама звестак аб унясенні змяненняў, прыпыненні, аднаўленні або спыненні дзеяння сертыфікатаў;
д) накіраванне ва ўпаўнаважаныя органы іншых дзяржаў-членаў (далей – апавяшчаемыя органы) паведамленняў аб выяўленні па выніках фармацэўтычных інспекцый крытычных неадпаведнасцей, а таксама паведамленняў аб выніках іх ліквідацыі інспектаваным суб’ектам;
е) атрыманне і апрацоўка паведамленняў, прадугледжаных падпунктам «д» гэтага пункта;
ж) запыт і атрыманне ў аўтаматызаваным рэжыме звестак, якія ўтрымліваюцца ў базе даных аб фармацэўтычных інспекцыях, у поўным аб’ёме, уключаючы звесткі абмежаванага доступу (распаўсюджання), з мэтай атрымання і актуалізацыі ў нацыянальных інфармацыйных сістэмах звестак аб фармацэўтычных інспекцыях, якія прадстаўляюцца ў апавяшчаемыя органы.
8. У рамках рэалізацыі агульнага працэсу зацікаўленыя органы ажыццяўляюць функцыі па атрыманні ў аўтаматызаваным рэжыме паводле запыту агульнадаступных звестак, якія ўтрымліваюцца ў базе даных аб фармацэўтычных інспекцыях, а таксама звестак абмежаванага доступу (распаўсюджання) у абмежаваным і ўстаноўленым гэтымі Правіламі аб’ёме.
9. У рамках рэалізацыі агульнага працэсу Камісія ажыццяўляе наступныя функцыі:
а) фарміраванне і вядзенне базы даных аб фармацэўтычных інспекцыях на падставе звестак, якія прадстаўляюцца ўпаўнаважанымі органамі;
б) апублікаванне актуальных агульнадаступных звестак, якія ўтрымліваюцца ў базе даных аб фармацэўтычных інспекцыях, на інфармацыйным партале Саюза;
в) прадстаўленне зацікаўленым асобам сэрвісаў пошуку, атрымання і апрацоўкі агульнадаступных звестак, якія ўтрымліваюцца ў базе даных аб фармацэўтычных інспекцыях, на інфармацыйным партале Саюза;
г) прадстаўленне ў поўным аб’ёме ў аўтаматызаваным рэжыме паводле запыту ўпаўнаважаным органам звестак, якія ўтрымліваюцца ў базе даных аб фармацэўтычных інспекцыях, уключаючы звесткі абмежаванага доступу (распаўсюджання);
д) прадстаўленне зацікаўленым органам паводле запыту агульнадаступных звестак, якія ўтрымліваюцца ў базе даных аб фармацэўтычных інспекцыях, а таксама звестак абмежаванага доступу (распаўсюджання) у абмежаваным і ўстаноўленым гэтымі Правіламі аб’ёме.
10. Інфармацыйнае ўзаемадзеянне ўдзельнікаў агульнага працэсу пры яго рэалізацыі ажыццяўляецца па схемах згодна з дадаткам № 1.
IV. Інфармацыйныя рэсурсы і сэрвісы
11. У рамках рэалізацыі агульнага працэсу забяспечваецца фарміраванне базы даных аб фармацэўтычных інспекцыях.
12. База даных аб фармацэўтычных інспекцыях фарміруецца Камісіяй на аснове звестак, якія прадстаўляюцца ў электронным выглядзе ў Камісію ўпаўнаважанымі органамі.
13. Фарміраванне базы даных аб фармацэўтычных інспекцыях уключае ў сябе атрыманне Камісіяй ад упаўнаважаных органаў актуальных звестак, іх унясенне ва ўказаную базу даных і захоўванне.
14. Упаўнаважаныя органы нясуць адказнасць за дакладнасць і своечасовасць актуалізацыі звестак, прадугледжаных падпунктамі «а» – «д» пункта 7 гэтых Правіл.
15. Камісія забяспечвае пастаянны і бесперапынны доступ упаўнаважаных органаў, а таксама зацікаўленых органаў да звестак, якія ўтрымліваюцца ў базе даных аб фармацэўтычных інспекцыях, і ў аўтаматызаваным рэжыме паводле запыту пры дапамозе інтэграванай сістэмы накіроўвае ім такія звесткі ў аб’ёме, устаноўленым гэтымі Правіламі згодна з рознымі правамі доступу ўдзельнікаў агульнага працэсу да ўказаных звестак.
16. Камісія забяспечвае атрыманне зацікаўленымі асобамі агульнадаступных звестак, якія ўтрымліваюцца ў базе даных аб фармацэўтычных інспекцыях, пры дапамозе вэб-інтэрфейсу інфармацыйнага партала Саюза або яго сэрвісаў. Пры выкарыстанні вэб-інтэрфейсу зацікаўленая асоба задае параметры пошуку і (або) выгрузкі агульнадаступных звестак, якія ўтрымліваюцца ў базе даных аб фармацэўтычных інспекцыях, і ажыццяўляе работу з такімі звесткамі.
1. Вядзенне базы даных аб фармацэўтычных інспекцыях
17. База даных аб фармацэўтычных інспекцыях уключае ў сябе звесткі ў складзе згодна з дадаткам № 2, у тым ліку:
а) звесткі аб планах (графіках) правядзення інспекцый (табліца 1);
б) звесткі аб выніках фармацэўтычных інспекцый (табліца 2);
в) звесткі аб выніках ліквідацыі інспектаваным суб’ектам крытычных неадпаведнасцей, выяўленых пры правядзенні фармацэўтычных інспекцый (табліца 2);
г) звесткі аб сертыфікатах (табліца 3).
18. Звесткі, указаныя ў падпунктах «а» і «г» пункта 17 гэтых Правіл, з’яўляюцца агульнадаступнымі і прадастаўляюцца зацікаўленым асобам пры дапамозе выкарыстання вэб-інтэрфейсу інфармацыйнага партала Саюза або яго сэрвісаў.
19. Звесткі, указаныя ў падпункце «б» і «в» пункта 17 гэтых Правіл, за выключэннем звестак, аднесеных у адпаведнасці з табліцамі 1 і 3 дадатку № 2 да гэтых Правіл да агульнадаступных звестак, з’яўляюцца звесткамі абмежаванага доступу (распаўсюджання) і прадастаўляюцца ў поўным аб’ёме толькі ўпаўнаважаным органам, а таксама прадастаўляюцца ў абмежаваным у адпаведнасці з табліцай 2 дадатку № 2 да гэтых Правіл аб’ёме зацікаўленым органам паводле іх запыту пры дапамозе інтэграванай сістэмы.
20. Упаўнаважаны орган прадстаўляе звесткі, указаныя ў пункце 17 гэтых Правіл, у Камісію для іх наступнага ўнясення ў базу даных аб фармацэўтычных інспекцыях у наступныя тэрміны:
а) звесткі аб плане (графіку) правядзення інспекцый – у тэрміны ў адпаведнасці з сістэмай якасці фармацэўтычнага інспектарата дзяржавы-члена;
б) звесткі аб унясенні змяненняў у план (графік) правядзення інспекцый – у тэрміны ў адпаведнасці з сістэмай якасці фармацэўтычнага інспектарата дзяржавы-члена;
в) звесткі аб выніках фармацэўтычных інспекцый – на працягу 10 працоўных дзён з даты падпісання часткі I і часткі II справаздачы аб правядзенні фармацэўтычнай інспекцыі ў выпадку, калі ў ходзе інспектавання не было выяўлена неадпаведнасцей або былі выяўлены толькі іншыя неадпаведнасці;
г) звесткі аб выяўленні пры правядзенні фармацэўтычных інспекцый крытычных неадпаведнасцей – на працягу 5 працоўных дзён з даты завяршэння інспектавання;
д) звесткі аб ліквідацыі інспектаваным суб’ектам крытычных неадпаведнасцей, выяўленых пры правядзенні фармацэўтычных інспекцый, – на працягу 10 працоўных дзён з даты падпісання часткі II справаздачы аб правядзенні фармацэўтычнай інспекцыі;
е) звесткі аб выдачы, унясенні змяненняў, прыпыненні, аднаўленні або спыненні дзеяння сертыфіката – на працягу 10 працоўных дзён з даты выдачы, унясення змяненняў, прыпынення, аднаўлення або спынення дзеяння сертыфіката.
21. Звесткі, указаныя ў пункце 17 гэтых Правіл, не падлягаюць выключэнню з базы даных аб фармацэўтычных інспекцыях. У выпадку змянення ўказаных звестак раней унесеныя звесткі захоўваюцца, пры гэтым на інфармацыйным партале Саюза для зацікаўленых асоб адлюстроўваюцца адпаведныя звесткі з улікам іх змянення.
2. Электронныя сэрвісы
22. На інфармацыйным партале Саюза ў рамках тэматычнага раздзела «Агульны рынак лекавых сродкаў» забяспечваецца доступ да наступных электронных сэрвісаў:
а) пошук і прадастаўленне зацікаўленым асобам апублікаваных на інфармацыйным партале Саюза агульнадаступных звестак аб планах (графіках) правядзення інспекцый і сертыфікатах, якія ўтрымліваюцца ў базе даных аб фармацэўтычных інспекцыях, уключаючы забеспячэнне выгрузкі такіх звестак у пэўных фарматах, у тым ліку паводле запыту інфармацыйных сістэм зацікаўленых асоб, для аўтаматычнай апрацоўкі звестак;
б) афармленне падпіскі на абнаўленне апублікаваных на інфармацыйным партале Саюза агульнадаступных звестак аб планах (графіках) правядзення інспекцый і сертыфікатах, якія ўтрымліваюцца ў базе даных аб фармацэўтычных інспекцыях;
в) прадастаўленне ўдзельнікам агульнага працэсу даведнікаў і класіфікатараў у сферы абарачэння лекавых сродкаў, якія ўваходзяць у склад адзінай сістэмы нарматыўна-даведачнай інфармацыі Саюза;
г) інфармацыйна-даведачныя сэрвісы, якія прадастаўляюць матэрыялы аб правядзенні фармацэўтычных інспекцый;
д) прадастаўленне ўдзельнікам агульнага працэсу статыстычнай і аналітычнай інфармацыі.
V. Асаблівасці інфармацыйнага ўзаемадзеяння
23. Інфармацыйнае ўзаемадзеянне паміж упаўнаважанымі органамі, паміж упаўнаважанымі органамі і Камісіяй, а таксама паміж зацікаўленымі органамі і Камісіяй ажыццяўляецца пры дапамозе інтэграванай сістэмы.
24. Прадстаўленне звестак, якія ўтрымліваюцца ў базе даных аб фармацэўтычных інспекцыях, згодна з устаноўленымі гэтымі Правіламі правамі доступу ажыццяўляецца ў аўтаматызаваным рэжыме паводле запыту ўпаўнаважаных органаў і зацікаўленых органаў. У залежнасці ад характару запыту могуць быць прадстаўлены ў тым ліку наступныя звесткі:
а) інфармацыя аб даце і часе апошняга абнаўлення базы даных аб фармацэўтычных інспекцыях;
б) звесткі, якія ўтрымліваюцца ў базе даных аб фармацэўтычных інспекцыях, указаныя ў пункце 17 гэтых Правіл, у поўным аб’ёме з улікам архіўных даных, або па стане на пэўную дату, або па пэўнай дзяржаве-члене, або па відзе інспектаваных вытворчых пляцовак (уключаючы вытворчыя пляцоўкі на тэрыторыях дзяржаў-членаў, а таксама на тэрыторыях трэціх краін), або па відзе запытваных звестак (уключаючы звесткі аб канкрэтных адпаведных параметрам запыту планах (графіках) правядзення інспекцый, звесткі аб канкрэтных выніках фармацэўтычных інспекцый або выніках ліквідацыі неадпаведнасцей, звесткі аб канкрэтных сертыфікатах, у тым ліку тэрмін дзеяння якіх скончыўся або канчаецца на працягу 30 каляндарных дзён з даты, указанай у запыце);
в) звесткі аб унясенні змяненняў у планы (графікі) правядзення інспекцый, вынікі фармацэўтычных інспекцый, вынікі ліквідацыі неадпаведнасцей, выяўленых пры правядзенні фармацэўтычных інспекцый, у сертыфікаты.
25. З мэтай узаемнага аператыўнага інфармавання ўпаўнаважаны орган прадстаўляе пры дапамозе інтэграванай сістэмы ў апавяшчаемыя органы звесткі аб выпадках выяўлення па выніках фармацэўтычных інспекцый крытычных неадпаведнасцей, а таксама звесткі аб выніках іх ліквідацыі на працягу 5 працоўных дзён з даты выяўлення такіх неадпаведнасцей пры правядзенні фармацэўтычнай інспекцыі. Склад звестак, якія ўказваюцца ў такіх паведамленнях, прыведзены ў дадатку № 2 (табліца 2) да гэтых Правіл.
VI. Прынцыпы забеспячэння інфармацыйнай бяспекі
26. Звесткі, якія перадаюцца ў рамках агульнага працэсу, могуць адносіцца да канфідэнцыяльнай інфармацыі. Камісія забяспечвае прадастаўленне поўнага доступу да звестак абмежаванага доступу (распаўсюджання) з канфідэнцыяльнай інфармацыяй, якія ўтрымліваюцца ў базе даных аб фармацэўтычных інспекцыях, толькі ўпаўнаважаным органам паводле іх запыту.
27. Паводле запыту зацікаўленых органаў Камісія забяспечвае прадастаўленне звестак абмежаванага доступу (распаўсюджання), якія ўтрымліваюцца ў базе даных аб фармацэўтычных інспекцыях, у аб’ёме, устаноўленым дадаткам № 2 (табліца 2) да гэтых Правіл.
28. Камісія ажыццяўляе апублікаванне на інфармацыйным партале Саюза толькі агульнадаступных звестак, якія ўтрымліваюцца ў базе даных аб фармацэўтычных інспекцыях, аб планах (графіках) правядзення інспекцый і сертыфікатах.
29. Бяспека перадачы інфармацыі ўнутры інфармацыйнай прасторы дзяржавы-члена забяспечваецца ў адпаведнасці з заканадаўствам дзяржавы-члена і тэхнічнымі патрабаваннямі да забеспячэння інфармацыйнай бяспекі, якія дзейнічаюць на тэрыторыі гэтай дзяржавы. Дзяржава-член забяспечвае ахову звестак, якія прадастаўляюцца ў апавяшчаемыя органы.
30. Бяспека перадачы інфармацыі ў рамках інтэграцыйнай платформы інтэграванай сістэмы забяспечваецца сродкамі падсістэмы інфармацыйнай бяспекі інтэграванай сістэмы.
31. Пры рэалізацыі агульнага працэсу і ажыццяўленні інфармацыйнага ўзаемадзеяння не прадугледжваецца прымяненне электроннага подпісу (электронна-лічбавага подпісу).
VII. Мерапрыемствы па рэалізацыі агульнага працэсу
32. Камісія распрацоўвае і зацвярджае тэхналагічныя дакументы, якія рэгламентуюць інфармацыйнае ўзаемадзеянне паміж упаўнаважанымі органамі, паміж упаўнаважанымі органамі і Камісіяй, а таксама паміж зацікаўленымі органамі і Камісіяй пры рэалізацыі агульнага працэсу пры дапамозе інтэграванай сістэмы.
33. Упаўнаважаныя органы, а таксама зацікаўленыя органы забяспечваюць рэалізацыю неабходных для ўвядзення агульнага працэсу ў дзеянне мерапрыемстваў па забеспячэнні выканання патрабаванняў тэхналагічных дакументаў і гэтых Правіл, падключэнне інфармацыйных сістэм, якія выкарыстоўваюцца для рэалізацыі агульнага працэсу, да нацыянальных сегментаў інтэграванай сістэмы і правядзенне міждзяржаўнага тэсціравання інфармацыйнага ўзаемадзеяння.
34.  Каардынацыя выканання працэдуры ўвядзення агульнага працэсу ў дзеянне, маніторынг і аналіз вынікаў рэалізацыі агульнага працэсу ажыццяўляюцца Камісіяй. 

ДАДАТАК № 1

да Правіл рэалізацыі агульнага працэсу «Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза»

ФУНКЦЫЯНАЛЬНЫЯ СХЕМЫ
інфармацыйнага ўзаемадзеяння пры рэалізацыі агульнага працэсу 
«Абмен звесткамі аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза» 
Функцыянальная схема інфармацыйнага ўзаемадзеяння ўдзельнікаў агульнага працэсу пры абмене звесткамі аб выніках фармацэўтычных інспекцый

Функцыянальная схема інфармацыйнага ўзаемадзеяння ўдзельнікаў агульнага працэсу пры прадстаўленні звестак з базы даных аб фармацэўтычных інспекцыях

ДАДАТАК № 2

да Правіл рэалізацыі агульнага працэсу «Абмен звесткамі аб выніках інспектавання вытворчых пляцовак вытворцаў лекавых сродкаў 
на адпаведнасць патрабаванням Правіл належнай вытворчай практыкі Еўразійскага эканамічнага саюза»

СКЛАД
звестак аб выніках інспектавання вытворчых пляцовак вытворцаў лекавых сродкаў на адпаведнасць патрабаванням Правіл належнай вытворчай практыкі Еўразійскага эканамічнага саюза, якія перадаюцца ў рамках інфармацыйнага ўзаемадзеяння паміж упаўнаважанымі органамі (арганізацыямі) дзяржаў – членаў Еўразійскага эканамічнага саюза ў сферы абарачэння лекавых сродкаў, якія праводзяць фармацэўтычныя інспекцыі, паміж гэтымі ўпаўнаважанымі органамі і Еўразійскай эканамічнай камісіяй, а таксама паміж органамі дзяржаўнай улады дзяржаў – членаў Еўразійскага эканамічнага саюза, упаўнаважанымі на ажыццяўленне і (або) каардынацыю дзейнасці ў сферы абарачэння лекавых сродкаў і зацікаўленымі ў атрыманні звестак аб выніках фармацэўтычных інспекцый для рэалізацыі ўскладзеных на іх паўнамоцтваў, і Еўразійскай эканамічнай камісіяй 

1. Гэты дакумент вызначае склад звестак аб выніках інспектавання вытворчых пляцовак вытворцаў лекавых сродкаў (далей – вытворчая пляцоўка) на адпаведнасць патрабаванням Правіл належнай вытворчай практыкі Еўразійскага эканамічнага саюза, якія перадаюцца ў рамках інфармацыйнага ўзаемадзеяння паміж упаўнаважанымі органамі (арганізацыямі) дзяржаў – членаў Еўразійскага эканамічнага саюза ў сферы абарачэння лекавых сродкаў, якія праводзяць фармацэўтычныя інспекцыі (далей адпаведна – упаўнаважаныя органы, дзяржавы-члены, інспекцыі), паміж упаўнаважанымі органамі і Еўразійскай эканамічнай камісіяй (далей – Камісія), а таксама паміж органамі дзяржаўнай улады дзяржаў-членаў, упаўнаважанымі на ажыццяўленне і (або) каардынацыю дзейнасці ў сферы абарачэння лекавых сродкаў і зацікаўленымі ў атрыманні звестак аб выніках інспекцый для рэалізацыі ўскладзеных на іх паўнамоцтваў (далей – зацікаўленыя органы), і Камісіяй.
2. На этапе распрацоўкі тэхналагічных дакументаў склад звестак дэталізуецца, а таксама вызначаюцца фармат і структура электронных дакументаў і звестак.
3. У рамках рэалізацыі агульнага працэсу перадаюцца звесткі, склад якіх прыведзены ў табліцах 1–3.
4. У табліцах фарміруюцца наступныя палі (графы):
«найменне элемента» – парадкавы нумар і сталае або афіцыйнае слоўнае абазначэнне элемента;
«апісанне элемента» – тэкст, які тлумачыць сэнс (семантыку) элемента;
«заўвага» – тэкст, які ўдакладняе прызначэнне элемента, вызначае правілы яго фарміраванні (запаўненні) або слоўнае апісанне магчымых значэнняў элемента;
«мн.» – множнасць элементаў (абавязковасць (апцыянальнасць) і колькасць магчымых паўтарэнняў элемента).
5. Для ўказання множнасці элементаў даных, якія перадаюцца, выкарыстоўваюцца наступныя абазначэнні:
1 – элемент абавязковы, паўтарэнні не дапускаюцца;
1..* – элемент абавязковы, можа паўтарацца без абмежаванняў;
0..1 – элемент апцыянальны, паўтарэнні не дапускаюцца;
0..* – элемент апцыянальны, можа паўтарацца без абмежаванняў.

Табліца 1
Склад агульнадаступных звестак аб правядзенні інспекцый
	Найменне элемента
	Апісанне элемента
	Заўвага
	Мн.

	1. Звесткі аб планавых інспекцыях
	сукупнасць звестак аб планавых інспекцыях вытворчых пляцовак на адпаведнасць патрабаванням Правіл належнай вытворчай практыкі Еўразійскага эканамічнага саюза 
	
	1..*

	
	1.1. Нумар плана (графіка) правядзення інспекцый
	унікальны нумар, які ідэнтыфікуе план (графік) правядзення інспекцый
	
	1

	
	1.2. Дата фарміравання плана (графіка) правядзення інспекцый
	дата фарміравання плана (графіка) правядзення інспекцый
	
	1

	
	1.3. Звесткі аб фармацэўтычным інспектараце
	сукупнасць звестак аб фармацэўтычным інспектараце, які сфарміраваў план (графік) правядзення інспекцый
	
	1

	
	1.4. Звесткі аб запісе плана (графіка) правядзення інспекцый
	сукупнасць звестак аб запісе плана (графіка) правядзення інспекцый
	
	1..*

	
	
	1.4.1. Нумар запісу плана (графіка) правядзення інспекцый
	унікальны нумар, які ідэнтыфікуе запіс плана (графіка) правядзення інспекцый
	
	1

	
	
	1.4.2. Звесткі аб падставе для правядзення інспекцыі
	сукупнасць звестак аб падставе для правядзення інспекцыі
	
	1

	
	
	1.4.3 Звесткі аб тэрмінах інспектавання
	сукупнасць звестак аб тэрмінах інспектавання
	
	1

	
	
	1.4.4 Звесткі 
аб інспектаваным суб’екце
	сукупнасць звестак аб інспектаваным суб’екце
	
	1

	
	
	1.4.5 Звесткі 
аб інспектаванай вытворчай пляцоўцы
	сукупнасць звестак аб інспектаванай вытворчай пляцоўцы
	
	1

	
	
	1.4.6. Звесткі аб выніках інспекцыі
	сукупнасць звестак аб выніках правядзення інспекцыі
	
	1

	
	
	*1. Дата (перыяд правядзення) інспекцыі
	
	
	

	
	
	*2. Статус вынікаў інспекцыі
	
	элемент мае адно з магчымых значэнняў:
«1» – вытворчасць адпавядае Правілам належнай вытворчай практыкі Еўразійскага эканамічнага саюза;
«2» – вытворчасць не адпавядае Правілам належнай вытворчай практыкі Еўразійскага эканамічнага саюза [footnoteRef:1] [1:  Значэнне 2 надаецца, калі ў пункце 1.7 табліцы 2 выбрана значэнне 4 або 5. У астатніх выпадках надаецца значэнне 1.] 

	





Табліца 2
Склад звестак абмежаванага доступу (распаўсюджання) аб выніках інспекцый і выніках ліквідацыі крытычных неадпаведнасцей, выяўленых пры правядзенні інспекцый
	Найменне элемента
	Апісанне элемента
	Заўвага
	Удзельнікі агульнага працэсу, якім прадастаўляюцца правы доступу 
да звестак 
	Мн.

	
	
	
	упаўнаважаныя органы
	зацікаўленыя органы
	

	1. Звесткі 
аб інспектаванні вытворчых пляцовак на адпаведнасць патрабаванням Правіл належнай вытворчай практыкі Еўразійскага эканамічнага саюза 
	звесткі аб заяўцы на правядзенне інспектавання вытворчай пляцоўкі 
	сукупнасць звестак 
аб інспектаванні вытворчай пляцоўкі на адпаведнасць патрабаванням Правіл належнай вытворчай практыкі Еўразійскага эканамічнага саюза 
	вызначаецца для ўкладзеных элементаў
	вызначаецца 
для ўкладзеных элементаў
	1

	
	1.1. Вытворца лекавага сродку 
	сукупнасць звестак 
аб вытворцу лекавага сродку
	
	так
	так
	1

	
	
	1.1.1. Найменне 
	поўнае найменне вытворцы лекавага сродку
	
	так
	так
	1

	
	
	1.1.2. Кароткае найменне 
	скарочанае найменне вытворцы лекавага сродку
	
	так
	так
	0..1

	
	
	1.1.3. Код арганізацыйна-прававой формы 
	кодавае абазначэнне арганізацыйна-прававой формы, у якой зарэгістраваны вытворца лекавага сродку ў адпаведнасці з класіфікатарам арганізацыйна-прававых формаў, зацверджаных Рашэннем калегіі Еўразійскай эканамічнай калегіі ад 2 красавіка 2019 г. № 54
	
	так
	так
	0..1

	
	
	1.1.4. Найменне арганізацыйна-прававой формы
	найменне арганізацыйна-прававой формы, у якой зарэгістраваны вытворца лекавага сродку
	
	так
	так
	0..1

	
	
	1.1.5. Адрас вытворчай пляцоўкі
	адрас вытворчай пляцоўкі
	элемент прызначаны для ўказання звестак аб адрасе размяшчэння вытворчай пляцоўкі, у тым ліку 
ў неструктураваным выглядзе 
	так
	так
	0..1

	
	1.2. Падставы для правядзення інспекцыі
	звесткі аб падставе 
для правядзення інспектавання
	
	вызначаецца 
для ўкладзеных элементаў
	вызначаецца 
для ўкладзеных элементаў
	1

	
	
	1.2.1 Нумар заяўкі
	нумар заяўкі на правядзенне інспектавання вытворчай пляцоўкі, нададзены ўпаўнаважаным органам
	
	так
	не
	0..1

	
	
	1.2.2 Дата заяўкі
	дата паступлення заяўкі 
на правядзенне інспектавання вытворчай пляцоўкі 
	
	так
	не
	0..1

	
	
	1.2.3. Нумар запісу плана правядзення інспектавання
	нумар запісу плана інспекцый
	
	так
	так
	0..1

	
	
	1.2.4. Нумар заявы 
аб рэгістрацыі лекавага сродку
	унікальны ідэнтыфікацыйны нумар заявы аб рэгістрацыі лекавага сродку
	радок з 6 лічбаў
	так
	так
	0..1

	
	
	1.2.5. Звесткі аб краіне правядзення інспекцыі
	абазначэнне краіны, упаўнаважаны орган 
	абазначэнне 
ў адпаведнасці з ISO 3166-2
	так
	так
	1

	
	
	1.2.6. Прыкмета сумеснай інспекцыі
	абазначэнне з пераліку:
1 – сумесная інспекцыя
0 – інспекцыя не з’яўляецца сумеснай
	
	так
	так
	1

	
	
	
	*.1. Краіна, якая ўдзельнічае 
ў інспекцыі
	абазначэнне краіны, упаўнаважаны орган 
	абазначэнне 
ў адпаведнасці з ISO 3166-2
	так
	так
	1

	
	1.3. Від інспектавання
	абазначэнне віду інспектавання
	элемент мае адно 
з магчымых значэнняў:
«01» – планавае;
«02» – пазапланавае 
	так
	так
	1

	
	1.4. Форма інспектавання
	абазначэнне формы правядзення інспектавання 
	элемент мае адно 
з магчымых значэнняў:
«01» – вочная;
«02» – дыстанцыйная
	так
	не
	0..1

	
	1.5. Нумар інспекцыі
	нумар, нададзены інспекцыі ўпаўнаважаным органам
	
	так
	не
	0..1

	
	1.6. Дата (перыяд правядзення) інспекцыі
	дата (перыяд) правядзення інспекцыі
	
	так
	так
	0..1

	
	1.7. Статус вынікаў інспекцыі
	
	элемент мае адно 
з магчымых значэнняў:
«1» – неадпаведнасці 
не выяўлены;
«2» – выяўлены толькі іншыя неадпаведнасці;
«3» – усе крытычныя 
і істотныя неадпаведнасці ліквідаваны;
«4» – выяўлены крытычныя і (або) істотныя неадпаведнасці;
«5» – усе крытычныя 
і істотныя неадпаведнасці 
не ліквідаваны
	так
	так
	1

	
	1.8. Звесткі 
аб інспектару
	звесткі аб інспектару
	
	так
	не
	1..*

	
	
	1.8.1. Прозвішча, імя, імя па бацьку
	звесткі аб прозвішчы, імені і імені па бацьку інспектара
	элемент выкарыстоўваецца 
для ўказання прозвішча, імені і імені па бацьку інспектара
	так
	не
	1

	
	
	1.8.2. Краіна
	краіна, якую прадстаўляе інспектар
	абазначэнне 
ў адпаведнасці з ISO 3166-2
	так
	не
	1

	
	
	1.8.3. Прыкмета вядучага інспектара
	абазначэнне з пераліку:
1 – вядучы інспектар
0 – інспектар не з’яўляецца вядучым 
	
	так 
	не
	1

	
	1.9. Звесткі са справаздачы аб правядзенні інспекцыі
	звесткі, якія ўтрымліваюцца 
ў справаздачы аб правядзенні інспекцыі
	
	вызначаецца 
для ўкладзеных элементаў
	вызначаецца 
для ўкладзеных элементаў
	0..1

	
	
	1.9.1. Нумар ліцэнзіі на вытворчасць лекавых сродкаў
	нумар ліцэнзіі 
на вытворчасць лекавых сродкаў
	
	так
	так
	0..1

	
	
	1.9.2. Кодавае абазначэнне дзейнасці інспектаванага суб’екта
	кодавае абазначэнне дзейнасці інспектаванага суб’екта для рэзюмэ
	абазначэнне віду дзейнасці
з даведніка інспектаваных відаў дзейнасці арганізацый-вытворцаў лекавых прэпаратаў
	так
	так
	1..*

	
	
	1.9.3. Нумар папярэдняй справаздачы аб правядзенні інспекцыі
	нумар папярэдняй справаздачы аб правядзенні інспекцыі
	
	так
	так
	0..1

	
	
	1.9.4. Мэта інспекцыі
	апісанне мэты інспекцыі
	тэкставае апісанне мэт інспекцыі ў выглядзе радка 
да 4000 сімвалаў
	так
	так
	1

	
	
	1.9.5. Апісанне рэкамендацыі
	апісанні рэкамендацыі, выдадзенай па выніках інспекцыі
	тэкставае апісанне рэкамендацый інспекцыі 
ў выглядзе радка да 4000 сімвалаў
	так
	так
	1..*

	
	
	1.9.6. Апісанне вынікаў інспекцыі
	апісанне вынікаў інспекцыі
	тэкставае апісанне вынікаў інспекцыі ў выглядзе радка 
да 4000 сімвалаў
	так
	так
	1

	
	
	1.9.7. Звесткі 
аб выяўленай неадпаведнасці
	звесткі аб неадпаведнасці, выяўленай па выніках інспекцыі
	элемент прызначаны для апісання звестак аб неадпаведнасці
	так
	так
	0..*

	
	
	
	*.1. Апісанне неадпаведнасці
	апісанне выяўленай крытычнай неадпаведнасці або ўказанне характару істотнай неадпаведнасці
	тэкставае апісанне неадпаведнасці ў выглядзе радка да 4000 сімвалаў
	так
	так
	1

	
	
	
	*.2. Ацэнка ступені крытычнасці неадпаведнасці
	кодавае абазначэнне ступені крытычнасці неадпаведнасці
	элемент мае адно 
з магчымых значэнняў:
«1» –	 крытычнае;
«2» –	 істотнае
	так
	так
	1

	
	
	1.9.8. Звесткі аб плане карэктавальных і папераджальных
дзеянняў 
	сукупнасць звестак аб плане карэктавальных і папераджальных дзеянняў, на падставе якога сфарміраваны прадстаўленыя звесткі
	элемент прызначаны для адлюстравання інфармацыі аб  плане карэктавальных і папераджальных дзеянняў паводле меркавання інспектарата (напрыклад, даце падачы плана) у выглядзе радка да 1000 сімвалаў
	так
	не
	0..1

	
	
	1.9.9. Звесткі аб справаздачы аб выкананні плана карэктавальных і папераджальных дзеянняў
	сукупнасць звестак аб справаздачы аб выкананні плана карэктавальных і папераджальных дзеянняў 
	
	так
	не
	0..1

	
	
	1.9.10. Звесткі 
аб справаздачы 
аб правядзенні інспекцыі
	сукупнасць звестак 
аб справаздачы аб правядзенні інспекцыі, на падставе якой сфарміраваны прадстаўленыя звесткі
	
	так
	не
	0..*





Табліца 3
Склад агульнадаступных звестак аб сертыфікаце адпаведнасці вытворчасці 
патрабаванням Правіл належнай вытворчай практыкі Еўразійскага эканамічнага саюза 
	Найменне элемента
	Апісанне элемента
	Заўвага
	Мн.

	
	1. Звесткі аб сертыфікаце адпаведнасці вытворчасці патрабаванням Правіл належнай вытворчай практыкі Еўразійскага эканамічнага саюза (далей – сертыфікат)
	звесткі аб сертыфікаце 
	сукупнасць звестак 
аб сертыфікаце 
	1..*

	
	
	1.1. Нумар сертыфіката
	нумар, нададзены сертыфікату ўпаўнаважаным органам
	
	1

	
	
	1.2. Дата сертыфіката
	дата выдачы сертыфіката
	
	1

	
	
	1.3. Тэрмін дзеяння сертыфіката
	тэрмін дзеяння сертыфіката
	
	1

	
	
	1.4. Звесткі аб сферы дзеяння сертыфіката
	звесткі аб відах дзейнасці і відах прадукцыі, на якія распаўсюджваецца дзеянне сертыфіката
	
	1

	
	
	
	*.1. Код віду прадукцыі, на якую выдадзены сертыфікат
	абазначэнне віду прадукцыі, на якую выдадзены сертыфікат, у адпаведнасці 
з класіфікатарам відаў прадукцыі
	
	1..*

	
	
	
	*.2. Апісанне віду прадукцыі, на якую выдадзены сертыфікат
	тэкставае апісанне віду прадукцыі 
	тэкставае апісанне віду прадукцыі ў выглядзе радка 
да 4000 сімвалаў
	0..1

	
	
	
	*.3. Код віду дзейнасці, на якую выдадзены сертыфікат
	абазначэнне віду дзейнасці, на якую выдадзены сертыфікат, у адпаведнасці з класіфікатарам відаў дзейнасці
	
	1..*

	
	
	
	*.4. Апісанне віду дзейнасці, на якую выдадзены сертыфікат
	тэкставае апісанне віду дзейнасці
	тэкставае апісанне віду дзейнасці ў выглядзе радка да 4000 сімвалаў
	0..1

